钦定古今图书集成/方舆汇编/职方典/第1320卷 > 《陪王司马登逍遥台》前人
## 钦定古今图书集成/方舆汇编/职方典/第1320卷 > 《陪王司马登逍遥台》前人

“尝闻薛公泪，非直雍门琴。”窜逐留遗迹，悲凉见此心。
府中因暇豫，江上幸招寻。人事已成古，风流独至今。
闲情多感叹，清景暂登临。无复甘棠在，空馀蔓草深。
晴光送远目，胜气入幽襟。水去朝沧海，春来换碧林。
赋怀湘浦吊，碑想汉川沉。曾是陪游日，徒为《梁父》吟。